
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση της Περιφερειακής Γνωμοδοτικής Επιτρο¬ 
πής της Περιφέρειας Βορείου Αιγαίου σύμφωνα με 
την περίπτωση (δ) τηςπαρ. 19 του άρθρου 8 του Ν. 
2601/98 και καθορισμός της διαδικασίας λειτουρ¬ 
γίας της. 1 

Ψήφιση ΟΕΥ της Κοινότητας Περιθωρίου Ν. 

Αιτωλ/νίας. 2 

Ψήφιση Ο.Ε.Υ. Κοινότητας Ανήλιου Ν. Ηλείας. 3 

Υπαγωγή του προσωπικού της Κοινότητας Διασέλλων 
Ν. Ηλείας στις διατάξεις του Α' μέρους Ν. 1188/81.. 4 

Υπαγωγή του τακτικού προσωπικού της Κοινότητας 
Καλαφατιώνων Ν. Κερκύρας στις διατάξεις του Α' 

μέρους του Ν. 1188/81. 5 

Υπαγωγή του προσωπικού της Κοινότητας Ευρωπού- 
λων Κέρκυρας στις διατάξεις του Α' μέρους Ν. 

1188/81. 6 

Υπαγωγή προσωπικού Κοινότητας Βλαχοκερασιάς Ν. 

Αρκαδίας στις διατάξεις Α' μέρους του Ν. 1188/81.. 7 

Επικύρωση της τροποποίησης του Ο.Ε.Υ. της Κοινότη¬ 
τας Συκέας Ν. Φωκίδας. 8 

Επικύρωση της τροποποίησης του Ο.Ε.Υ. της Κοινότη¬ 
τας Ποτιδάνειας Ν. Φωκίδας. 9 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 14663 (1) 

Σύσταση της Περιφερειακής Γνωμοδοτικής Επιτροπής 
της Περιφέρειας Βορείου Αιγαίου σύμφωνα με την πε¬ 
ρίπτωση (δ) της παρ. 19 του άρθρου 8 του Ν. 2601/98 
και καθορισμός της διαδικασίας λειτουργίας της. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 
Έχοντας υπόψη: 

1) Τις διατάξεις του Ν. 2601/98 «Ενισχύσεις ιδιωτικών ε¬ 
πενδύσεων για την οικονομική και περιφερειακή ανάπτυ¬ 
ξη της χώρας και άλλες διατάξεις» (ΦΕΚ 8"! Α/15.4.98 και 
ειδικότερα τις περιπτώσεις (δ) και (ε) της παρ. 19 του άρ¬ 
θρου 8 αυτού. 


2) Τις διατάξεις του Ν. 1622/17.7.86ΦΕΚΑτεύχος92για 
τη σύσταση της Περιφέρειας Βορείου Αιγαίου. 

3) Τις διατάξεις του Ν. 2503/30.5.97 για την διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις της 
Περιφέρειας Βορείου Αιγαίου, αποφασίζουμε: 

Άρθρο 1 

1) Συστήνεται στην έδρα της Περιφέρειας Βορείου Αι¬ 
γαίου σύμφωνα με την διάταξη της περίπτωσης (δ) της 
παρ. 19του άρθρου 8του Ν. 2601/98, Περιφερειακή Γνω- 
μοδοτική Επιτροπή, μέλη της οποίας είναι: 

I. Ο Γενικός Γραμματέας της Περιφέρειας Βορείου Αι¬ 
γαίου. 

II. Ο Γενικός Διευθυντής της Περιφέρειας. 

III. Ο Προϊστάμενος της Δ/νσης Σχεδιασμού και Ανά¬ 
πτυξης της Περιφέρειας Βορείου Αιγαίου. 

IV. Ο Προϊστάμενος του αρμοδίου τμήματος της Δ/νσης 
Σχεδιασμού και Ανάπτυξης της Περιφέρειας. 

V. Ένας (1) εκπρόσωπος της Νομαρχιακής Αυτοδιοίκη¬ 
σης της έδραςτης Περιφέρειας Βορείου Αιγαίου, προερ¬ 
χόμενος από την πρώην Δ/νση ή Τμήμα Βιομηχανίας του 
Υπουργείου Ανάπτυξης του Νομού Λέσβου. 

VI. Ένας (1) εκπρόσωπος της Νομαρχιακής Αυτοδιοίκη¬ 
σης της έδρας της Περιφέρειας Βορείου Αιγαίου προερ¬ 
χόμενος από την πρώην Δ/νση Γεωργίας του Υπουργείου 
Γεωργίας του Νομού Λέσβου. 

VII. Ένας (1) εκπρόσωπος της αρμόδιας για τον Τουρι¬ 
σμό Υπηρεσίας της Περιφέρειας Βορείου Αιγαίου (τέως 
Περιφερειακή Υπηρεσία του ΕΟΤ). 

VIII. Ένας (1) εκπρόσωπος της Εθνικής Τράπεζας (Κα¬ 
τάστημα Μυτιλήνης). 

IX. Ένας (1) εκπρόσωποςτης Εμπορικής Τράπεζας (κα¬ 
τάστημα Μυτιλήνης). 

X. Ένας (1) εκπρόσωποςτης Ιονικής Τράπεζας (Κατά¬ 
στημα Μυτιλήνης). 

XI. Ένας (1) εκπρόσωποςτης ΕΤΒΑ. 

XII. Ένας (1) εκπρόσωποςτης ΑΤΕ (Κατάστημα Μυτιλή¬ 
νης). 

XIII. Ένας (1) εκπρόσωπος του Επιμελητηρίου Λέσβου. 

XIV. Ένας (1) εκπρόσωπος του Οικονομικού Επιμελητη¬ 
ρίου Β.Α. Αιγαίου. 

XV. Ένας (1) εκπρόσωπος του Τεχνικού Επιμελητηρίου 
Β.Α. Αιγαίου. 

2. Της Περιφερειακής Γνωμοδοτικής Επιτροπής προε¬ 
δρεύει ο Γενικός Γραμματέας της Περιφέρειας Βορείου 
Αιγαίου ή ο νόμιμος Αναπληρωτής του που ορίζεται ο Γε¬ 
νικός Δ/ντής της Περιφέρειας. 

3. Για κάθε μέλος της Περιφερειακής Γνωμοδοτικής Ε¬ 
πιτροπής δύναται να ορίζεται και αναπληρωτής του. 

Άρθρο 2 

Έργο της Γνωμοδοτικής Επιτροπής 
Έργο της Περιφερειακής Γ νωμοδοτικής Επιτροπή είναι 
η Γνωμοδότηση: 

(1) Για αιτήσεις υπαγωγής στο Ν. 2601/98 επενδύσεων 
ή/ και προγραμμάτων χρηματοδοτικής μίσθωσης εξοπλι¬ 
σμού που σύμφωνα με το άρθρο 8 του ιδίου Νόμου υπο¬ 
βάλλονται στην Δ/νση Σχεδιασμού και Ανάπτυξης της Πε¬ 
ριφέρειας Βορείου Αιγαίου, καθώς και για αιτήσεις υπα¬ 
γωγής ή/' και προγραμμάτων χρηματοδοτικής μίσθωσης 
εξοπλισμού που συμπίπτουν στα ειδικά καθεστώτα ενί¬ 
σχυσης της παρ. 1 του άρθρου 10 του Ν. 2601/98 και σύμ¬ 
φωνα με το οικείο Προεδρικό διάταγμα θέσπισηςτου Ειδι¬ 
κού Καθεστώτος Ενίσχυσης, υποβάλλονται στην Περιφέ¬ 
ρεια Βορείου Αιγαίου, Δ/νση Σχεδιασμού και Ανάπτυξης. 

(2) Για αιτήματα τροποποίησης αποφάσεων υπαγω¬ 
γής, ολοκλήρωσης και πιστοποίησης έναρξης παραγω¬ 
γικής λειτουργίας, μεταβίβασης επιχειρήσεων ή μετο¬ 
χών ή εταιρικών μεριδίων, καθώς και για την ανάκλιση α¬ 
ποφάσεων υπαγωγής και επιστροφή ενισχύσεων που 
έχουν καταβληθεί και αφορούν σε επενδύσεις ή/και προ¬ 
γράμματα χρηματοδοτικής μίσθωσης εξοπλισμού που έ¬ 
χουν υπαχθεί στο Ν. 2601/98 το Ν. 1892/90 για την υπα¬ 
γωγή των οποίων έχει γνωμοδοτήσει η Περιφερειακή 
Γνωμοδοτική Επιτροπή της παρούσας απόφασης ή η α¬ 
ντίστοιχη Περιφερειακή Γνωμοδοτική Επιτροπή του Ν. 
1892/90 είτε οι φάκελλοι των επενδύσεων αυτών θα με- 
ταβιβασθούν από τον ΕΟΜΜΕΧ σύμφωνα με τη διάταξη 
της παρ. 12 του άρθρου 14 του Ν. 2601/98. 

(3) Για τα θέματα της προηγούμενης παρ. (2) που έχουν 
υπαχθεί στο Ν. 1262/82, εφόσον οι φάκελλοι των επενδύ¬ 
σεων αυτών είναι της αρμοδιότητας της Περιφέρειας Βο¬ 
ρείου Αιγαίου καιτηρουνται σ’ αυτήν ή θα μεταβιβασθούν 
απότον ΕΟΜΜΕΧ σύμφωνα με τη διάταξη της παρ. 12του 
άρθρου 14του Ν. 2601/93. 

Άρθρο 3 

Καθορισμός Εισηγητών και Γραμματέων 

(1) Αρμόδια για την εισήγηση των θεμάτων που καθορί¬ 
ζονται στο άρθρο 2 της παρούσας απόφασης είναι η 
Δ/νση Σχεδιασμού και Ανάπτυξης της Περιφέρειας Βο¬ 
ρείου Αιγαίου. 

(2) Η Δ/νση Σχεδιασμού και Ανάπτυξης συντάσσει για 
την Επιτροπή πλήρεις και αιτιολογημένες εισηγήσεις. 

(3) Εισηγητές της Επιτροπής ορίζονται οι υπάλληλοι 
της Δ/νσης Σχεδιασμού και Ανάπτυξης που χειρίζονται το 
εκάστοτε εξεταζόμενο θέμα. 

(4) Γραμματέας της Επιτροπής καθώς και αναπληρω¬ 
τής βοηθός Γραμματέας ο οποίος επικουρεί τον Γραμμα- 
τέα κατά τις συνεδριάσεις, ορίζονται υπάλληλοι της 
Δ/νσης Σχεδιασμού και Ανάπτυξης. Ο Γ ραμματέας και ο 
Αναπληρωτής βοηθός Γ ραμματέας είναι αρμόδιοι για την 
τήρηση των πρακτικών συνεδριάσεων και για κάθε γραμ¬ 
ματειακή υποστήριξη που απαιτείται για την ομαλή λει¬ 
τουργία της Επιτροπής. 


Άρθρο 4 

Κανονισμός λειτουργίας 
της Περιφερειακής Γνωμοδοτικής Επιτροπής 

(1) Οι συνεδριάσεις της Περιφ/κής Γνωμοδοτικής Επι¬ 
τροπής γίνονται στα Γ ραφεία της Δ/νσης Σχεδιασμού και 

Ανάπτυξης, μετά από έγγραφηπρόσκλησητωνμελώντης 

από τον Πρόεδρο, οποιαδήποτε εργάσιμη μέρα εντός ή 
πέρα από το ωράριο των Δημοσίων Υπηρεσιών. 

(2) Η Επιτροπή Γνωμοδοτεί επί θεμάτων που εισηγείται 
η Δ/νση Σχεδιασμού και Ανάπτυξης και τα μέλη της δύνα- 
νται να ενημερώνονται επ' όλων των θεμάτων και στοιχεί¬ 
ων των σχετικών φακέλλων. 

(3) Από τα θέματα που είναι έτοιμα να εισαχθούν στην Ε¬ 
πιτροπή για συζήτηση καταρτίζεται η Ημερήσια Διάταξη, 
η οποία κοινοποιείται στα μέλη με μέριμνα της Γραμμα- 
τείας πριν από τη συνεδρίαση της Επιτροπής, μαζί με τα 
αντίστοιχα εισηγητικά σημειώματα της Υπηρεσίας. 

(4) Ο Γραμματέας της Επιτροπής τηρεί πρακτικά των 
συζητήσεων των θεμάτων κάθε συνεδρίασης. Τα πρακτι¬ 
κά υπογράφονται από τον Πρόεδρο και τον Γραμματέα 
της Επιτροπής. Ο Γ ραμματέας μεριμνά για την κοινοποί¬ 
ηση των Πρακτικών για τις περαιτέρω ενέργειες και την 
έκδοση των σχετικών αποφάσεων. 

Μία σειρά επικυρωμένων πρακτικών καθώς και τα σχέ¬ 
δια των εισηγητικών σημειωμάτων τηρείται στο αρχείο 
της Γραμματείας. 

(5) Η Γνωμοδοτική Επιτροπή βρίσκεται σε απαρτία όταν 
είναι παρόντες ο Πρόεδρος ή ο Αναπληρωτής του και τα 
μισά τουλάχιστον από τα υπόλοιπα με δικαίωμα ψήφου 
μέλη της Επιτροπής και αποφασίζει κατά πλειοψηφία. 

(6) Για την εισαγωγή των αιτήσεων υπαγωγής του Ν. 
2601/98 στην Γνωμοδοτική Επιτροπή, τηρείται η απόλυτη 
σειρά της προτεραιότητας με την οποία έχουν υποβληθεί 
οι αιτήσεις αυτές. Είναι δυνατή η ταυτόχρομη εισαγωγή 
σε συγκεκριμένη συνεδρίαση της Γνωμοδοτικής Επιτρο¬ 
πής αιτήσεων υπαγωγής που έχουν υποβληθεί σε διαφο¬ 
ρετικά χρονικά σημεία εντός του τριμήνου της περίπτω¬ 
σης (α) της παρ. 8 του άρθρου 8 του Ν. 2601/98, υπό την 
προϋπόθεση ότι δεν έχει παραληφθεί η εισαγωγή καμ- 
μιάς αίτησης υπαγωγής που έχει υποβληθεί κατά τον ίδιο 
ή προγενέστερο χρόνο απότον χρόνο υποβολής εκείνων 
που εισάγονται στη συγκεκριμένη συνεδρίαση. 

(7) Τα οριζόμενα στην προηγούμενη περίπτωση (6) έ¬ 
χουν ανάλογη εφαρμογή αυτοτελώς για την εισαγωγή 
στην Γνωμοδοτική Επιτροπή της παρούσας απόφασης 
των αιτήσεων υπαγωγής στο Ν. 2601/98 που εμπίπτουν σε 
κάθε ειδικό καθεστώς ενίσχυσης της παρ. 1 του άρθρου 
10 του Ν. 2601/98 που υποβάλλονται στην Δ/νση Σχεδια- 
σμού και Ανάπτυξης της Περιφέρειας Βορείου Αιγαίου. 

(8) Στις συνεδριάσεις της Επιτροπής είναι δυνατόν να 
καλούνται εκπρόσωποι των επενδυτικών φορέων, Υπηρε- 
σιώντου Δημοσίου και λοιπών φορέων εφ’ όσον αυτό κρί- 
νεται σκόπιμο για την υποβοήθηση του έργου της Επι¬ 
τροπής. 

Άρθρο 5 

Η συγκρότηση της Περιφερειακής Γνωμοδοτικής Επι¬ 
τροπής της παρούσας απόφασης, σύμφωνα με την περί¬ 
πτωση (ζ) της παρ. 19του άρθρου Βτου Ν. 2601/98 γίνε¬ 
ται με απόφαση του Γενικού Γραμματέα της Περιφέρει¬ 
ας, μη δημοσιευμένη στην Εφημερίδα της 
Κυβερνήσεως. 

Άρθρο 6 

Περιορισμοί και όροι για τα μέλη 
της Περιφερειακής Γνωμοδοτικής Επιτροπής 

(1) Δεν μπορούν να συμμετέχουν στις συνεδριάσεις της 
Περιφερειακής Γνωμοδοτικής Επιτροπής μέλη που κατά 
τηντελευταίαδετία είναι σύμβουλοι ή συμμετέχουν στο ε¬ 
ταιρικό ή μετοχικό κεφάλαιο ή στη διοίκηση επιχειρήσεων 
ή έχουν καταρτίσει ή συμμετάσχει στην κατάρτιση μελε¬ 
τών ή ως εξωτερικοί αξιολογητές έχουν συντάξει την α¬ 
ξιολόγηση επενδύσεων, προγραμμάτων χρηματοδοτικής 
μίσθωσης εξοπλισμού ή επιχειρηματικών σχεδίων που κα¬ 
τά την τελευταία δετία έχουν υπαχθεί στο Ν. 1892/90 ή 
στον Ν. 2601/98 ή έχουν υποβάλλει αίτηση για να υπα¬ 
χθούν στις διατάξεις του Ν. 2601/98 εφόσον στις συνε¬ 
δριάσεις αυτές εξετάζονται θέματα των επιχειρήσεων αυ¬ 
τών ή θέματα άλλων επιχειρήσεων ιδίου ή συναφούν αντι¬ 
κειμένου. 

(2) Στα μέλη και τους εισηγητές της Περιφερειακής 
Γνωμοδοτικής Επιτροπής εφαρμόζονται οι διατάξεις των 
άρθρων 6 και επόμενα περί υποβολής δήλωσης περιου¬ 
σιακής κατάστασης του Ν. 1429/96. 

Άρθρο 7 

Από τις διατάξεις της παρούσας απόφασης δεν προκα- 
λείται πρόσθετη επιβάρυνση του Κρατικού Προϋπολογι¬ 
σμού. 

Άρθρο 8 

(1) Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

(2) Η παρούσα απόφαση να δημοσιευθεί στην Εφημερί¬ 
δα της Κυβερνήσεως (τεύχος Β'). 

(3) Από την έκδοση της κατά το άρθρο δ της πιό πάνω 
απόφασης συγκρότησης της Περιφερειακής Γνωμοδο¬ 
τικής Επιτροπής της παρούσας απόφασης, παύουν να ι¬ 
σχύουν οι κανονιστικές αποφάσεις σύστασης και συ¬ 
γκρότησης της Περιφερειακής Γνωμοδοτικής Επιτρο¬ 
πής της Περιφέρειας Βορείου Αιγαίου του Ν. 1892/90 
που είχαν εκδοθεί κατ’ εφαρμογή της περίπτωσης (β) 
της παρ. (1) και της παρ. (4) του άρθρου 8 του εν λόγω 
νόμου. 

Μυτιλήνη, 2δ Αυγούστου 1998 

ΟΠ Γεν. Γραμματέας Περιφέρειας 
ΤΡΙΑΝΤΑΦΥΛΛΟ! ΠΑΠΑΔΟΠΟΥΛΟΣ 

-♦- 

Αριθ. 19154 (2) 

Ψήφιση ΟΕΥ της Κοινότητας Περιθωρίου Ν. Αιτωλ/νίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 3, 12Ν. 1188/81, όπως αυ¬ 
τές ανηκαταστάθηκαν από τις όμοιες του άρθρου δ του 
Ν. 2307/95. 

2. Την αριθ. 29/3.9.1998 γνωμοδότηση του Υπηρ. Συμ¬ 
βουλίου των ΟΤΑ Ν. Αιτωλ/νίας (άρθρο 8 Ν. 2307/8δ). 

3. Την αριθ. 30/30.8.1998 απόφαση του Κοινοτικού Συμ¬ 
βουλίου της Κοινότητας Περιθωρίου, με την οποία ψηφί¬ 
στηκε ο Ο.Ε.Υ. ως ειδικότητα στην ανωτέρω πράξη ορίζε¬ 
ται. 


4. Την αριθ. 241/18.8.1998 απόφαση του Γενικού Γραμ¬ 
ματέα Περιφέρειας Δυτ. Ελλάδος, αποφασίζουμε: 

Επικυρώνουμε την αριθ. 30/1998 απόφαση του Κοινοτι¬ 
κού Συμβουλίου Περιθωρίου, που αφορά την κατάρτιση 
και ψήφιση Ο.Ε.Υ. της Κοινότητας αυτής, την διόρθωση 
της Υπηρεσίας, τη σύσταση θέσης, τα καθήκοντα και τις 
αρμοδιότητες οι οποίοι διαλαμβάνονται στον Ο.Ε.Υ. της 
Κοινότητας Περιθωρίου ο οποίος θα έχει ως κατωτέρω: 

ΣΥΓΚΡΟΤΗΣΗ ΥΠΗΡΕΣΙΩΝ 

Άρθρο 1 

ΣΥΓΚΡΟΤΗΣΗ ΥΠΗΡΕΣΙΩΝ 

Η υπηρεσία της κοινότητας συγκροτείται από την Διοι 
κητική Υπηρεσία. 

Άρθρο 2 

ΔΙΑΡΘΡΩΣΗ - ΔΙΑΒΑΘΜΙΣΗ ΘΕΣΕΩΝ 

Οι θέσεις του προσωπικού της Κοινότητας διαρθρώνο¬ 
νται και διαβαθμίζονται ως εξής: 

ΜΟΝΙΜΟ ΠΡΟΣΩΠΙΚΟ 

Μία (1) θέση γραμματέα Κατηγορίας ΔΕ Κλάδου ΔΕΙ με 
βαθμό Δ - Α. 

Άρθρο 3 

ΠΡΟΣΟΝΤΑ ΔΙΟΡΙΣΜΟΥ-ΚΑΘΗΚΟΝΤΑ ΚΛΠ. 

Γιατον διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, άδει¬ 
ες, τις μεταβολές υπηρεσιακής κατάστασης, το προβάδι¬ 
σμα, τις ποινές, τη λύση της υπαλληλικής σχέσης, την Ια¬ 
τροφαρμακευτική και Νοσοκομειακή περίθαλψη, τα έξο¬ 
δα κηδείας των μονίμων υπαλλήλων που προβλέπονται 
από τον Οργανισμό ρυθμίζονται από τις διατάξεις του Ν. 
1188/1981 ή άλλων συναφών Νόμων και των διαταγμάτων 
που εκδίδονται σε σχέση των Νόμων αυτών. 

Άρθρο 4 

ΑΡΜΟΔΙΟΤΗΤΕΣ ΚΑΙ ΑΝΤΙΚΕΙΜΕΝΑ ΤΗΣ ΔΙΟΙΚΗΤΙΚΗΣ 
ΥΠΗΡΕΣΙΑΣ 

Στην αρμοδιότητα του Γραμματέα της Κοινότητας ανή¬ 
κει: 

α) Η μέριμνα για την τήρηση των βιβλίων επίπλων και 
σκευών και η φύλαξη αυτών. 

β) Η μέριμνα για την τήρηση και φύλαξη των προβλεπο- 
μένων από το Νόμο Βιβλίων της Κοινότητας, των φακέλ- 
λων του Αρχείου και της Σφραγίδας της Κοινότητας. 

γ) Η παραλαβή, αποσφράγιση, χαρακτηρισμός, πρωτο¬ 
κόλληση, Αρχειοθέτηση όλης της Αλληλογραφίας της 
Κοινότητας. Η αλληλογραφία τίθεται υπόψη του Προέ¬ 
δρου χωρίς καθυστέρηση, για να γίνουν οι δέουσες ενέρ¬ 
γειες. 

δ) Γράφει τα πρακτικά συνεδριάσεων του Κοινοτικού 
Συμβουλίου, στο βιβλίον πρακτικών αυτού, μεριμνά για 
την υπογραφή τους και εκδίδει αντίγραφα αυτών. 

ε) Καραρτίζει με τον Πρόεδρο σε σχέδιο τον Προϋπο¬ 
λογισμό της Κοινότητας, συντάσσει και συνυπογράφει με 
τον Πρόεδρο τους βεβαιωτικούς καταλόγους, επιβολής 
βεβαιώσεως και εισπράξεως των εσόδων γενικά και διε¬ 
ξάγει τη λογιστική υπηρεσία της Κοινότητας. 

στ) Ενημερώνει τον Πρόεδρο για την πορεία των οικο¬ 
νομικών της Κοινότητας και προσυπογράφει με τον Πρό¬ 
εδρο τα χρηματικά εντάλματα της Κοινότητας. 

ζ) Μονογράφει όλα τα σχέδια των προς υπογραφή εγ¬ 
γράφων και προσυπογράφει όλα τα έγγραφα, πιστοποιη¬ 
τικά και πίνακες που προβλέπουν οι ισχύουσες διατάξεις. 

η) Επιμελείται του προγράμματος τέλεσης δημοσίων, 
κοινοτικών εορτών και δεξιώσεων. 

θ) Η φροντίδα γιατη λειτουργία των υπηρεσιώντης Κοι¬ 
νότητας, ύδρευσης, φωτισμός, άρδευσης, Γυμναστηρίου 
ως και πάσης άλλης δημιουργηθείσης υπηρεσίας. 

ι) Η τήρηση και φύλαξη των Μητρώων Αρρένων, Δημο¬ 
τολογίου και Ληξιαρχικών Βιβλίων. 

ια) Η διεξαγωγή κάθε υπηρεσίας, που απορρέει απάτην 
ενάσκηση αρμοδιοτήτων οι οποίες ανατίθενται στην Κοι¬ 
νότητα από Νόμους, Διατάγματα κ.λπ. 

ιβ) Ενημερώνει όταν ζητείται από τους Κοινοτικούς Συμ¬ 
βούλους προφορικά για την πορεία των Κοινοτικών υπο¬ 
θέσεων. 

Άρθρο 5 

ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔ. ΔΙΚΑΙΟΥ 
Δεν συντρέχει περίπτωση. 

Άρθρο 6 

Αυτός ο Οργανισμός Εσωτερικής Υπηρεσίας, ισχύει από 
τη δημοσίευσή του στην Εφημερίδα της Κυβερνήσεως. 

ΑΚΡΟΤΕΛΕΥΤΑΙΟ ΑΡΘΡΟ 
(Κάλυψη δαπάνης) 

Από τις διατάξεις της απόφασης αυτής δενπροκαλείται 
δαπάνη σε βάρος του Κρατικού Προϋπολογισμού, παρά 
μόνον σε βάρος του Προϋπολογισμού της Κοινότητας 
Περιθωρίου το ύψος της οποίας δε μπορεί να υπολογι- 
σθεί, θα καλύπτεται δε από τον προϋπολογισμό της Κοι¬ 
νότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 7 Σεπτεμβρίου 1998 

Με εντολή Γεν. Γραμματέα Περιφέρειας 
Ο Γενικός Διευθυντής 
ΠΑΝ. ΣΚΟΥΡΑΣ 

-♦- 

Αριθ. 15356 (3) 

Ψήφιση Ο.Ε.Υ. Κοινότητας Ανήλιου Ν. Ηλείας. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΔΥΤ. ΕΛΛΑΔΑΣ 
Έχοντας υπόψη: 

1. Τις διατάξεις: 

α) Του άρθρου 12τουΝ. 1188/81 και τις όμοιες του άρ¬ 
θρου 26 Ν. 1832/89 όπως τροποποιήθηκαν με τις διατά¬ 
ξεις του άρθρου 8 του Ν. 2307/95. 

2) Τις αριθ. 53560/59/6.8.1986 και 4403/20.1.1998 εγκυ¬ 
κλίους του Υπουργείου Εσωτερικών. 

3) Την αριθμ. 241/Τ/18.8.98 απόφαση του Γενικού 
Γ ραμματέα Περιφέρειας Δυτ. Ελλάδος περί μεταβίβασης 
αρμοδιοτήτων και παροχή εξουσιοδότησης υπογραφής 
αποφάσεων κ.λπ. με Μ.Ε.Γ.Γ.Π. στο Γ ενικό Δ/ντή και Προϊ¬ 
σταμένους των Υπηρεσιών της Περιφέρειας. 

4. Την αριθμ. 13/1998 απόφαση του Κοινοτικού Συμ¬ 
βουλίου Ανήλιου περί ψηφίσεως Ο.Ε.Σ. της Κοινότη¬ 
τας. 

5. Τη σύμφωνη γνωμοδότηση του Υπηρεσιακού Συμ¬ 


βουλίου του άρθρου 18 του Ν. 2307/95 που διατυπώθηκε 
στο αριθμ. 13/98 πρακτικό αυτού. 

6. Όλα τα στοιχεία του φακέλλου καθώς και τις ανάγκες 
σε προσωπικό της παραπάνω κοινότητας, αποφασίζου¬ 
με: 

Εγκρίνουμε την αριθμ. 13/1998 απόφαση του Κοινοτι¬ 
κού Συμβουλίου Ανήλιου περί ψηφίσεως νέου Ο.Ε.Υ. της 
Κοινότητας όπως αναλυτικά ορίζεται στην απόφαση αυτή 
ώστε η διάρθρωση των θέσεων των υπηρεσιών αυτής να 
έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 

ΜΕΡΟΣ Α: Άρθρο Ιον Διάρθρωση 
Η υπηρεσία της Κοινότητας διαρθρούται ως εξής: 

Γραμματεία αυτή περιλαμβάνει μία θέση με βαθμούς 
Δ-Α. 

1 Κατηγορία ΔΕΙ Διοικητικού 
ΜΕΡΟΣ Β': Άρθρο 2ον Αρμοδιότητες 
Η αρμοδιότητα του Γ ραμματέα ανάγεται στα παρακάτω 
θέματα. 

α) Τήρηση πρωτοκόλλου Αλληλογραφίας εισερχομέ¬ 
νων και εξερχομένων εγγράφων και η διεκπεραίωση αυ¬ 
τών. 

β) Κατανομή τήρηση και ενημέρωση των Μητρώων Αρ¬ 
ρένων και Δημοτολογίου. 

γ) Τήρηση των Ληξιαρχικών βιβλίων και όλων των βι¬ 
βλίων που προβλέπεται να τηρούνται στην κοινότητα. 

δ) Η μέριμνα για την προσήκουσα δημοσίευση των κά¬ 
θε φύσεως ανακοινώσεων και επιδόσεων αυτών. 

ε) Ταξινόμηση και τήρηση φακέλλων αρχείου αλληλο¬ 
γραφίας. 

στ) Η τήρηση των πρακτικών συνεδριάσεων του Κοινο¬ 
τικού Συμβουλίου. 

ζ) Η δακτυλογράφηση και διεκπεραίωση των εγγρά¬ 
φων, αποφάσεων και πιστοποιητικών και η απαραίτητη α¬ 
ντιγραφή. 

η) Εισηγείται στον Πρόεδρο της Κοινότητας την προ¬ 
μήθεια των απαραίτητων ειδών του γραφείου, γραφικής 
ύλης, επίπλων, σκευών, μηχανημάτων κ.λπ. 

θ) Φροντίζει για την σύνταξη των βεβαιωτικών καταλό¬ 
γων που αφορούν νομοθετημένα έσοδα της κοινότητας 
και προσυπογράφει αυτούς καθώς επίσης επιμελείται 
του Προϋπολογισμού και απολογισμού αυτής. 

κ) Εκτελεί την στατιστική υπηρεσία και συλλέγει κάθε 
πληροφορία προς εξυπηρέτηση οιαδήποτε Δημόσιας Υ¬ 
πηρεσίας. 

Άρθρο 3ον 

Προϊστάμενος της Γραμματείας είναι ο πρόεδρος της 
Κοινότητας. 

Άρθρο 4ον 

Τυπικό προσόν διορισμού για την παραπάνω θέση είναι 
το απολυτήριο εξαταξίου Γυμνασίου ή Λυκείου. 

ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυ τής προκαλείται 
δαπάνη σε βάρος του προϋπολογισμού της Κοινότητας 
Ανήλιου το ύψος της οποίας δεν μπορεί να προσδιορι¬ 
στεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος 4 Σεπτεμβρίου 1998 

Με εντολή Γ.Γ. Περιφέρειας 
Ο Γεν. Δ/ντής 

ΠΑΝ.ΣΚΟΥΡΑΣ 
- 4 - 

Αριθ. 14651 (4) 

Υπαγωγή του Προσωπικού της Κοινότητας Διασέλλων Ν. 
Ηλείας στις διατάξεις του Α' μέρους Ν. 1188/81. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣΔΥΤ. ΕΛΛΑΔΟΣ 

Με τη 14651/26.8.98 απόφαση του Γεν. Γραμ. Περιφ. 
Δυτικής Ελλάδος εγκρίθηκε η 28/1998 απόφαση του Κοι¬ 
νοτικού Συμβουλίου Διασέλλων που εκδόθηκε ύστερα α¬ 
πό σύμφωνη γνωμοδότηση του Υπηρεσιακού Συμβουλί¬ 
ου Προσωπικού ΟΤΑ Ν. Ηλείας με την οποία έγινε η υπα¬ 
γωγή του προσωπικού της Κοινότητας στις διατάξεις του 
Α' μέρους Ν. 1188/81 γιατί συντρέχουν όλες οι νόμιμες 
προϋποθέσεις. 

ΚΑΛΥΨΗ ΔΑΠΑΝΗΣ 

Από την απόφαση αυτή προκαλείται δαπάνη σε βάρος 
του προϋπολογισμού της Κοινότητας Διασέλλων ύψους 
2.500.000 δραχμών περίπου ετησίως η οποία θα καλύ¬ 
πτεται από τον προϋπολογισμό της κοινότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 26 Αυγούστου 1998 

Με εντολή Γ.Γ. Περιφέρειας 
Ο Δ/ντής 

ΙΩΑΝΝΗΣ ΤΣΑΜΠΡΑΣ 
- 4 -- 

Αριθ. 6590 (5) 

Υπαγωγή του τακτικού προσωπικού της Κοινότητας Κα- 
λαφατιώνων Ν. Κέρκυρας στις διατάξεις του Α' μέ¬ 
ρους του Ν. 1188/81. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΙΩΝΙΩΝ ΝΗΣΙΩΝ 

Μετην 6590/19.8.1998 απόφαση Γεν. Γραμματέα Περι¬ 
φέρειας Ιόνιων Νησιών εγκρίθηκε η 16/1998 απόφαση 
του προέδρου της Κοινότητας Καλαφατιώνων Ν. Κέρκυ¬ 
ρας που εκδόθηκε ύστερα από σύμφωνη γνωμοδότηση 
του αρμόδιου υπηρεσιακού συμβουλίου, υπήχθη το μό¬ 
νιμο προσωπικό της κοινότητας Καλαφατιώνων Ν. Κέρ¬ 
κυρας στις διατάξεις του Α' μέρους του Ν. 1188/81. Από 
την απόφαση αυτή δεν προκαλείται δαπάνη εις βάρος 
του κρατικού προϋπολογισμού αλλά εις βάρος του προ¬ 
ϋπολογισμού της κοινότητας Καλαφατιώνων Νομού 
Κέρκυρας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 19 Αυγούστου 1998 

Με εντολή Γ.Γ. Περιφέρειας 
Η Διευθύντρια 

ΖΑΧ. ΒΟΥΛΓΑΡΗ - ΒΑΡΕΛΗ 


Αριθ. 6058 (6) 

Υπαγωγή του προσωπικού της Κοινότητας Ευρωπούλων 
Ν. Κέρκυρας στις διατάξεις του Α' μέρους του Ν. 
1188/81. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΙΩΝΙΩΝ ΝΗΣΙΩΝ 

Μετην 6058/25.8.1998 απόφαση Γεν. Γραμματέα Περι¬ 
φέρειας Ιόνιων Νησιών εγκρίθηκε η 25/1998 απόφασητου 
Κοινοτικού Συμβουλίου Ευρωπούλων Ν. Κέρκυρας που 
εκδόθηκε ύστερα από σύμφωνη γνωμοδότηση του αρμό¬ 
διου υπηρεσιακού συμβουλίου, με την οποία υπήχθη το 
μόνιμο προσωπικό της κοινότητας Ευρωπούλων Ν. Κέρ¬ 
κυρας στις διατάξεις του Α' μέρους του Ν. 1188/81. Από 
την απόφαση αυτή δεν προκαλείται δαπάνη εις βάρος του 
κρατικού προϋπολογισμού αλλά εις βάρος του προϋπο¬ 
λογισμού της κοινότητας Ευρωπούλων Νομού Κέρκυρας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 26 Αυγούστου1998 

Με εντολή Γ.Γ. Περιφέρειας 

Η Διευθύντρια 
ΖΑΧ. ΒΟΥΛΓΑΡΗ - ΒΑΡΕΛΗ 

-♦- 

Αριθ. 15637 (7) 

Υπαγωγή προσωπικού Κοινότητας ΒλαχοκερασιάςΝ. Αρ¬ 
καδίας στις διατάξεις Α' μέρους του Ν. 1188/81. 

Ο ΓΕΝ. ΓΡΑΜΜΑΤΕΑΣ ΠΕΡΙΕΡΕΙΑΣ ΠΕΛΟΠΟΝΝΗΣΟΥ 

Μετην 15637/7.9.1998 απόφαση του Γεν. Γραμματέα 
Περιφ. Πελ/νήσου εγκρίθηκε η 37/1998 απόφαση του Κοι¬ 
νοτικού Συμβουλίου Βλαχοκερασιάς Νομού Αρκαδίας, 
που ελήφθη σύμφωνα με τις διατάξεις του άρθρου 3 του 
Ν. 1188/81 όπως τροποποιήθηκαν με τις όμοιες του άρ¬ 
θρου 8παρ. 1 του Ν. 2307/1995, και τη σύμφωνη γνωμο¬ 
δότηση του οικείου Υπηρεσιακού Συμβουλίου του άρ¬ 
θρου 8παρ. 4 του Ν. 2307/1995, έγινε υπαγωγή του προ¬ 
σωπικού της κοινότητας Βλαχοκερασιάς στις διατάξεις 
του Α' μέρους του Ν. 1188/81 «περί καταστάσεως του 
προσωπικού Οργανισμού Τοπικής Αυτοδιοίκησης». 

Από τις διατάξεις της απόφασης αυτής προκαλείται ε¬ 
τήσια δαπάνη σε βάρος του προϋπολογισμού της Κοινό¬ 
τητας Βλαχοκερασιάς ύψους 4.888.520 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 7 Σεπτεμβρίου 1998 

Με εντολή Γ.Γ. Περιφέρειας 
Η Προίσταμένη της Δ/νσης 
ΕΥΑΓΓΕΛΙΑ ΚΑΤΣΑΪΤΗ 

- 4 - 

Αριθ. 9282 (8) 

Επικύρωση της τροποποίησης του Ο.Ε.Υ. της κοινότη¬ 
τας Συκέας Ν. Φωκίδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΣΤ. ΕΛΛΑΔΑΣ 

Έχοντας υπόψη: 

1. Τις διατάξεις των άρθρωνα) 12τουΝ. 1188/81,όπως 
τροποποιήθηκε με το άρθρο 26 του Ν. 1832/89. 

2. Τις διατάξεις των άρθρων 7 και 18 παρ 12 του Ν. 
2503/97. 

3. Τις 5921/9.9.97, 6377/16.9 97 και 6649/25.9.97 απο¬ 
φάσεις του Γενικού Γραμματέα Περιφέρειας Στερεός Ελ¬ 
λάδας «περί μεταβίβασης δικαιώματος υπογραφής με ε¬ 
ντολή του...». 

4. Την από 40/31.8.98 σύμφωνη γνωμοδότηση του Υπη¬ 
ρεσιακού Πειθαρχικού Συμβουλίου υπαλλήλων ΟΤΑ Ν. 
Φωκίδας του άρθρου 5 του Ν. 1188/81 όπως τροποποιή¬ 
θηκε με το άρθρο 5 του Ν. 2307/95. 

5. Την 34/1998 απόφαση του κοινοτικού Συμβουλίου Συ- 
κέας για την τροποποίηση του Οργανισμού Εσωτερικής 
Υπηρεσίας της Κοινότητας. 

6. Όλα τα στοιχεία του φακέλλου, αποφασίζουμε: 

Επικυρώνουμε την 9/34/1998 απόφαση του κοινοτικού 

Συμβουλίου Συκέας για την ψήφιση του Οργανισμού Ε¬ 
σωτερικής Υπηρεσίας της Κοινότητας που έχει ως εξής: 

Ο.ΕΥ. 

1. Διάρθρωση 

Η υπηρεσία της κοινότητας διαρθρούται ως εξής: 

Γραμματεία 

Αυτή περιλαμβάνει τις κατωτέρω θέσεις: 

1. Κατηγορία ΔΕ 

α) Κλάδος ΔΕΙ Διοικητικού 

Μία (1) θέση με βαθμούς Δ-Γ-Β-Α. 

Προσόντα διορισμού - Καθήκοντα κ.λ.π. 

Για τον τρόπο διορισμού, τα προσόντα, τα καθήκοντα, 
τους περιορισμούς, τις αποδοχές, το χρόνο εργασίας, 
την αστική ευθύνη, τα δικαιώματα, άδειες, τις μεταβολές 
υπηρεσιακής κατάστασης, το προβάδισμα, τις ποινές, τη 
λύση της υπαλληλικής σχέσης, την ιατροφαρμακευτική 
και νοσοκομειακή περίθαλψη, τα έξοδα κηδείας των μονί¬ 
μων υπαλλήλων που προβλέπονται από τον Οργανισμό, ε¬ 
φαρμόζονται οι διατάξεις του Ν. 1188/81, του Ν. 1586/86, 
του Ν. 1505/84 και των διαταγμάτων που εκδίδονται σε ε¬ 
κτέλεση των Νόμων αυτών και από διατάγματα που ανα- 
φέρονται στους υπαλλήλους Ο.Τ.Α. 

Κανονικές και αναρρωτικές άδειες στους υπαλλήλους 
της Κοινότητας χορηγούνται σύμφωνα με τις ισχύουσες 
διατάξεις περί δημοσίων υπαλλήλων και τις διατάξεις του 
Ν. 1188/81. 

Η φαρμακευτική και νοσοκομειακή περίθαλψη του υ¬ 
παλλήλου της Κοινότητας παρέχεται κατά τις ισχύουσες 
διατάξεις από το ΤΥΔΚΥ. 

Αρμοδιότητες και αντικείμενα της Διοικητικής Υπηρε¬ 
σίας 

Στην αρμοδιότητα της Διοικητικής Υπηρεσίας ανήκουν: 

Γραμματέας Κοινότητας: 

α) Η μέριμνα για τη τήρηση του βιβλίου επίπλων και 
σκευών και η διαφύλαξη αυτού. 

β) Η μέριμνα για τη τήρηση και φύλαξη των προβλεπο- 
μένων απότο Νόμο βιβλίωντης Κοινότητας, των φακέλων 
του αρχείου και της σφραγίδας της Κοινότητας. 

γ) Η παραλαβή, αποσφράγιση, χαρακτηρισμός, πρω¬ 
τοκόλληση, αρχειοθέτηση όλης της αλληλογραφίας της 
Κοινότητας, πληντης απόρρητης, αφού προηγουμένως 
τεθεί υπόψη του Προέδρου χωρίς καθυστέρηση και γί¬ 
νουν οι δέουσες ενέργειες. 

δ) Η τήρηση των πρακτικών των συνεδριάσεων του Κοι¬ 
νοτικού Συμβουλίου, η καταχώρησή τους στο βιβλίο πρα¬ 
κτικών αυτού, η μέριμνα για την υπογραφή του και η έκ¬ 
δοση αντιγράφων. 


ε) Η κατάρτιση, με τον Πρόεδρο, σχεδίου προϋπολογι¬ 
σμού της Κοινότητας, η σύνταξη και συνυπογραφή με την 
Πρόεδρο της Κοινότητας των βεβαιωτικών καταλόγων, ε¬ 
πιβολής, βεβαιώσεως και εισπράξεως των εν γένει κοινο¬ 
τικών εσόδων και η διεξαγωγή της εν γένει λογιστικής υ¬ 
πηρεσίας της Κοινότητας. 

στ) Η ενημέρωση της Προέδρου για την πορεία των οι¬ 
κονομικών της Κοινότητας και η προσυπογραφή με τον 
Πρόεδρο των χρηματικών ενταλμάτων της Κοινότητας. 

ζ) Η προσυπογραφή όλων των σχεδίων των προς υπο¬ 
γραφή εγγράφων και όλων των πιστοποιητικών και πινά¬ 
κων που προβλέπουν οι ισχύουσες διατάξεις. 

η) Η επιμέλεια κατάρτισης του προγράμματος τέλεσης 
δημοσίων κοινοτικών εορτών και δεξιώσεων. 

θ) Η φροντίδα για τη λειτουργία των υπηρεσιών της 
Κοινότητας, ύδρευσης, φωτισμού, άρδευσης, γυμναστη¬ 
ρίου, όπως και κάθε άλλης υπηρεσίας που θα δημιουργη- 
θεί στο μέλλον. 

ι) Η τήρηση και φύλαξη των Μητρώων Αρρένων, Δημο¬ 
τολογίων και Ληξιαρχικών Βιβλίων. 

ια) Η διεξαγωγή κάθε υπηρεσίας που απορρέει από την 
ενάσκηση αρμοδιοτήτων, οι οποίες ανατίθενται στην Κοι¬ 
νότητα από Νόμους, Διατάγματα κ.λ.π. 
ιβ) Δημοσίευση ανακοινώσεων και επίδοση εγγράφων, 
ιγ) Δακτυλογράφηση και διεκπεραίωση εγγράφων. 

Η δαπάνη που θα απαιτηθεί για το έτος 1998 είναι 
1.000.000 δρχ. ενώ για το έτος 1999 και τα επόμενα έτη θα 
ανέρχεται στο ποσό των 4.500.000 δρχ. ετησίως και θα κα¬ 
λύπτεται από πόρους της κοινότητας Συκέας Ν. Φωκίδας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Άμφισα, 4 Σεπτεμβρίου 1998 

Με εντολή Γ.Γ. Περιφέρειας 
Ο Αν/τής Δ/ντής 
ΙΩΑΝΝΗΣ Κ. ΓΚΟΛΦΗΣ 

- +- 

Αριθ. 9283 (9) 

Επικύρωση της τροποποίησης του Ο.Ε.Υ. της κοινότη¬ 
τας Ποτιδάνειας Ν. Φωκίδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΣΤ. ΕΛΛΑΔΑΣ 
Έχοντας υπόψη: 

1. Τις διατάξεις των άρθρωνα) 12τουΝ. 1188/81, όπως 
τροποποιήθηκε με το άρθρο 26 του Ν. 1832/89. 

2. Τις διατάξεις των άρθρων 7 και 18 παρ. 12 του Ν. 
2503/97. 

3. Τις 5921/9.9.97, 6377/16.9.97 και 6649/25.9.97 απο¬ 
φάσεις του Γ ενικού Γ ραμματέα Περιφέρειας Στερεός Ελ¬ 
λάδας «περί μεταβίβασης δικαιώματος υπογραφής με ε¬ 
ντολή του...». 

4. Την από 40/31.8.98 σύμφωνη γνωμοδότηση του Υπη¬ 
ρεσιακού Πειθαρχικού Συμβουλίου υπαλλήλων ΟΤΑ Ν. 
Φωκίδας του άρθρου 5του Ν. 1188/81 όπως τροποποιή¬ 
θηκε με το άρθρο 5 του Ν. 2307/95. 

5. Την 34/1998 απόφαση του Κοινοτικού Συμβουλίου 
Ποτιδάνειας για την τροποποίηση του Οργανισμού Εσω¬ 
τερικής Υπηρεσίας της Κοινότητας. 

6. Όλα τα στοιχεία του φακέλλου, αποφασίζουμε: 
Επικυρώνουμε την 34/1998 απόφαση του Κοινοτικού 

Συμβουλίου Ποτιδάνειας για την ψήφιση του Οργανισμού 
Εσοιτερικής Υπηρεσίας της Κοινότητας που έχει ως εξής: 

Ο.Ε.Υ. 

1. Διάρθρωση 

Η υπηρεσία της κοινότητας διαρθρούται ως εξής: 

Γ ραμματεία 

Αυτή περιλαμβάνει τις κατωτέρω θέσεις: 

1. Κατηγορία ΔΕ 

α) Κλάδος ΔΕΙ Διοικητικού 

Μία (1) θέση με βαθμούς Δ-Γ-Β-Α. 

Προσόντα διορισμού - Καθήκοντα κ.λ.π. 

Για τον τρόπο διορισμού, τα προσόντα, τα καθήκοντα, 
τους περιορισμούς, τις αποδοχές, το χρόνο εργασίας, 
την αστική ευθύνη, τα δικαιώματα, άδειες, τις μεταβολές 
υπηρεσιακής κατάστασης, το προβάδισμα, τις ποινές, τη 
λύση της υπαλληλικής σχέσης, την ιατροφαρμακευτική 
και νοσοκομειακή περίθαλψη, τα έξοδα κηδείας των μονί¬ 
μων υπαλλήλων που προβλέπονται από τον Οργανισμό, ε¬ 
φαρμόζονται οι διατάξεις του Ν. 1188/81, του Ν. 1586/86, 
του Ν. 1505/84 και των διαταγμάτων που εκδίδονται σε ε¬ 
κτέλεση των Νόμων αυτών και από διατάγματα που ανα- 
φέρονται στους υπάλληλους Ο.Τ.Α, 

Κανονικές και αναρρωτικές άδειες στους υπαλλήλους 
της Κοινότητας χορηγούνται σύμφωνα με τις ισχύουσες 
διατάξεις περί δημοσίων υπαλλήλων και τις διατάξεις του 
Ν. 1188/81. 

Η φαρμακευτική και νοσοκομειακή περίθαλψη του υ¬ 
παλλήλου της Κοινότητας παρέχεται κατά τις ισχύουσες 
διατάξεις από το ΤΥΔΚΥ. 

Αρμοδιότητες και αντικείμενα της Διοικητικής Υπηρε¬ 
σίας 

Στην αρμοδιότητα της Διοικητικής Υπηρεσίας ανήκουν: 

Γραμματέας Κοινότητας: 

α) Η μέριμνα για τη τήρηση του βιβλίου επίπλων και 
σκευών και η διαφύλαξη αυτού. 

β) Η μέριμνα για τη τήρηση και φύλαξη των προβλεπο- 
μένωναπότο Νόμο βιβλίωντης Κοινότητας, των φακέλων 
του αρχείου και της σφραγίδας της Κοινότητας. 

γ) Η παραλαβή, αποσφράγιση, χαρακτηρισμός, πρω¬ 
τοκόλληση, αρχειοθέτηση όλης της αλληλογραφίας της 
Κοινότητας, πλην της απόρρητης, αφού προηγουμένως 
τεθεί υπόψη του Προέδρου χωρίς καθυστέρηση και γί¬ 
νουν οι δέουσες ενέργειες. 


δ) Η τήρηση των πρακτικών των συνεδριάσεων του Κοι¬ 
νοτικού Συμβουλίου, η καταχώρησή τους στο βιβλίο πρα¬ 
κτικών αυτού, η μέριμνα για την υπογραφή του και η έκ¬ 
δοση αντιγράφων. 

ε) Η κατάρτιση, με τον Πρόεδρο, σχεδίου προϋπολογι¬ 
σμού της Κοινότητας, η σύνταξη και συνυπογραφή με την 
Πρόεδρο της Κοινότητ ας των βεβαιωτικών καταλόγων, ε¬ 
πιβολής, βεβαιώσεως και εισπράξεως των εν γένει κοινο¬ 
τικών εσόδων και η διεξαγωγή της εν γένει λογιστικής υ¬ 
πηρεσίας της Κοινότητας. 

στ) Η ενημέρωση της Προέδρου για την πορεία των οι¬ 
κονομικών της Κοινότητας και η προσυπογραφή με τον 
Πρόεδρο των χρηματικών ενταλμάτωντης Κοινότητας. 

ζ) Η προσυπογραφή όλων των σχεδίων των προς υπο¬ 
γραφή εγγράφων και όλων των πιστοποιητικών και πινά¬ 
κων που προβλέπουν οι ισχύουσες διατάξεις 
η) Η επιμέλεια κατάρτισης του προγράμματος τέλεσης 
δημοσίων κοινοτικών εορτών και δεξιώσεων. 

θ) Η φροντίδα για τη λειτουργία των υπηρεσιών της 
Κοινότητας, ύδρευσης, φωτισμού, άρδευσης, γυμναστη¬ 
ρίου. όπως και κάθε άλλης υπηρεσίας που θα δημιουργη- 
θεί στο μέλλον. 

ι) Η τήρηση και φύλαξη των Μητρώων Αρρένων, Δημο¬ 
τολογίων και Ληξιαρχικών Βιβλίων. 

ια) Η διεξαγωγή κάθε υπηρεσίας που απορρέει από την 
ενάσκηση αρμοδιοτήτων, οι οποίες ανατίθενται στην Κοι¬ 
νότητα από Νόμους, Διατάγματα κ.λ.π. 
ιβ) Δημοσίευση ανακοινώσεων και επίδοση εγγράφων, 
ιγ) Δακτυλογράφηση και διεκπεραίωση εγγράφων. 

Η δαπάνη που θα απαιτηθεί για το έτος 1998 είναι 
900.000 δρχ. ενώ για το έτος 1999 και τα επόμενα έτη θα 
ανέρχεται στο ποσό των 4.000.000 δρχ. ετησίως και θα 
καλύπτεται από πόρους της κοινότητας Ποτιδάνειας Ν. 
Φωκίδας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Άμφισα, 4 Σεπτεμβρίου 1998 

Με εντολή Γ.Γ. Περιφέρειας 
Ο Αν/τής Δ/ντής 

ΙΩΑΝΝΗΣ Κ. ΓΚΟΛΦΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡΙ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 200 δρχ. 

- Από 8 σελίδες και άνω προσαύξηση 100 δρχ. ανά δσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 

δρχ- 

3.000 

δρχ. ! 

Β' (Υπουργικές αποφάσεις κ.λπ.) 

70.000 

» 

3.500 

* ! 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

” 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα ( Πίνακες επιτυχόντων διαγωνισμών) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

>> 

500 

* 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

” 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

250.000 

» 

12.500 

” 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 

» 


Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

' Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

: Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

■ η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

> Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά_ 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












